## A mesterképzésben való felvétel feltételei/Előzetes kreditbefogadás:

A mesterképzésre történő felvétel alapvető feltétele valamely felsőfokú végzettség megléte. Ezen felsőfokú végzettségeket a felsőoktatási intézmények adott mesterképzésre való jelentkezéskor **teljes kreditérték beszámításával** (ebben az esetben nincs szükség kiegészítő tanulmányok folytatására), illetve további kreditek teljesítése mellett tudják elfogadni (azaz a kiegészítő tanulmányok teljesítése után). Ha a jelentkező olyan oklevéllel rendelkezik, amelyhez szükséges további krediteket igazolnia, ennek tényét, és a szükséges kreditszámot a felsőoktatási intézmények az ún. **előzetes kreditelismerési eljárás során határozzák meg**. Az előzetes kreditelismerésről a felsőoktatási intézménynél kell érdeklődni.

Az előzményként elfogadott szakok három csoportra oszthatók:

1. teljes kreditérték beszámítással figyelembe vehető szakok (a továbbiakban: A-típusú bemenet),
2. meghatározott szakterületi kreditek teljesítésével elsősorban figyelembe vehető szakok (a továbbiakban: B-típusú bemenet),
3. meghatározott szakterületi kreditek teljesítésével bármely egyéb szak (a továbbiakban: C-típusú bemenet).

Annak a jelentkezőnek, aki B-, vagy C-típusú bemeneti oklevéllel rendelkezik, a mesterképzést meghirdető felsőoktatási intézmény **előzetes kreditelismerési eljárásban megvizsgálja, hogy az adott mesterképzési szakra történő belépéshez a korábban megszerzett kreditjei alapján mennyi szakterületi kreditje ismerhető el.** Ha a jelentkező korábbi tanulmányai alapján nem ismerhető el a képzési és kimeneti követelményekben minimálisan meghatározott szakterületi kredit, de a felvételi összpontszáma elérné az adott mesterképzési szakon meghatározott felvételi ponthatárt, **abban az esetben sem nyerhet besorolást és az alapján felvételt az adott mesterképzési szakra.**

A három típust az alábbi táblázat részletesen tartalmazza:

1. táblázat:

A szak Képzési és kimeneti követelményeiben szereplő 4.1, 4.2 és 4.3 pontok alapján. Valamint a 9.4 pontban meghatározott kreditek szerint:

|  |  |
| --- | --- |
| A-típusú | az orvos- és egészségtudomány, valamint a gazdaságtudományok képzési terület alapképzési szakjai, valamint a felsőoktatásról szóló 1993. évi LXXX. törvény szerinti főiskolai szintű szakok az orvos- és egészségtudomány, valamint a gazdaságtudományok területéről. |
| B-típusú | **A 9.4. pontban meghatározott kreditek teljesítésével elsősorban számításba vehető:** a sporttudomány, az informatika, a jogi képzési terület alapképzési szakjai, a társadalomtudomány képzési területről a szociális munka, a szociálpedagógia, a nemzetközi tanulmányok alapképzési szak, a bölcsészettudomány képzési területről a pszichológia alapképzési szak, a pedagógusképzés képzési területről a gyógypedagógia, a konduktor alapképzési szak, a műszaki képzési területről a biomérnöki, a molekuláris bionika mérnöki, a hitéleti képzések közül az egyházi, felekezeti közösségszervező, a felekezeti szociális munkás alapképzési szak. |
| C-típusú | **A 9.4. pontban meghatározott kreditek teljesítésével vehetők figyelembe továbbá:** azok az alapképzési és mesterképzési szakok, illetve a felsőoktatásról szóló 1993. évi LXXX. törvény szerinti szakok, amelyeket kredit megállapításának alapjául szolgáló ismeretek összevetése alapján a felsőoktatási intézmény kreditátviteli bizottsága elfogad. |
| Mesterképzések esetében | Az A-típusba tartoznak az orvos-és egészségtudomány, valamint a gazdaságtudományi képzési területek mesterképzései-különös tekintettel az osztatlan szakokra, gazdaság informatikus mesterszak, műszaki menedzser  Egyéb A-típusba tartozó mesterképzések: mentálhigiénés családtudományi és családterápiás, a mentálhigiénés közösség- és kapcsolatépítő, , az egészségpolitika, tervezés és finanszírozás, a nemzetközi tanulmányok, szociálpolitika, szociológia. |

A formanyomtatvány a honlapról a Formanyomtatványok menüpontból letölthető Előzetes kreditbefogadási kérelem címen.

**Bementi ismeretek:** A mesterképzésbe való belépéshez a korábbi tanulmányokból szükséges minimális kreditek száma összesen legalább 15 kredit - vagy ezzel egyenértékű nem formális, informális tanulás során megszerzett tudás, illetve munkatapasztalat - teljesítése az alábbi ismeretkörök valamelyikéből:

* egészségtudományi alapismeretek (egészségügyi rendszerek, szervezeti felépítés, szabályozás, szolgáltatások),
* gazdaságtudományi, vezetés- és szervezéstudományi alapismeretek (menedzsment alapjai, szervezetszociológia, szervezetpszichológia, vállalat- és üzemgazdasági alapok).

Előzetes kreditbefogadáshoz csatolandó dokumentumok:

* kreditbefogadási kérelem
* az elismertetni kívánt ismeretet tartalmazó hiteles dokumentumok
  + Korábban tanult tantárgy tematikája (bélyegzővel ellátva),
  + Szakmai tapasztalatot igazoló hiteles dokumentumok
    - munkaköri leírás
    - munkáltatói igazolás

A határozatot a Semmelweis Egyetem Egészségügyi Közszolgálati Kar Curriculum, Kreditátviteli és Oktatási Bizottsága hozza meg.